b"\n_START_ARTICLE_\nIwate\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa iwate\xc3\xafta \xc3\xa9s un fosfat de f\xc3\xb3rmula qu\xc3\xadmica Na\xe2\x82\x82BaMn(PO\xe2\x82\x84)\xe2\x82\x82. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2013. Cristal\xc2\xb7litza en el sistema trigonal. Es troba en forma d'inclusions granulars a an\xc3\xa8drics d'entre 10 i 100 \xce\xbcm en els minerals constituents principals dels minerals de mangan\xc3\xa8s i en els cristalls de serandita. L'exemplar que va servir per a determinar l'esp\xc3\xa8cie, el que es coneix com a material tipus, es troba conservat a les col\xc2\xb7leccions del Museu Nacional de Ci\xc3\xa8ncia del Jap\xc3\xb3, a la localitat de Tsukuba, amb el codi d'esp\xc3\xa8cimen NSM-M43779.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en els dip\xc3\xb2sits de mangan\xc3\xa8s que contenen bari i estronci de la mina Tanohata, a la localitat de Shimohei-gun, a la prefectura d'Iwate de la regi\xc3\xb3 de Tohoku, al Jap\xc3\xb3. Es tracta de l'\xc3\xbanic indret on ha estat descrita aquesta esp\xc3\xa8cie mineral."